Staða breska íhaldsflokksins virtist styrkjast nokkuð í kosningum á Bretlandseyjum í gær. Mikil spenna er í Skotlandi en Verkamannaflokkurinn tapaði sæti sínu í Hartlepool á Norðaustur-Englandi í fyrsta sinn síðan 1974.
Það stefnir í góðan sigur breska íhaldsflokksins í þing- og sveitarstjórnakosningum á Bretlandi. Verkamannaflokkurinn tapaði þingsæti á Norðaustur-Englandi sem hann hefur haldið síðan 1974.
Bretar kusu sér nýjar bæjar- og sveitarstjórnir í gær auk fjölda borgarstjóra og til þings í Skotlandi og Wales. Fyrstu tölur liggja víða fyrir en lokaúrslit líklega ekki fyrr en á morgun. Flest bendir til að Sadiq Khan, borgarstjóri Lundúna, verði endurkjörinn en mörgum félögum hans í Verkamannaflokknum vegnaði ekki eins vel. Þetta eru fyrstu stóru kosningarnar eftir að Keir Starmer tók við forystu í Verkamannaflokknum og frumraunin lofar ekki góðu. Fylgi flokksins dalar víða og flokkurinn tapaði aukakosningum um þingsæti í Hartlepool á Norðaustur-Englandi en flokkurinn hefur átt þingmann kjördæmisins frá 1974.
Það var líka kosið í Skotlandi en þar spennan einna mest. Búist er við góðri kjörsókn þar og von á fyrstu tölum nú í hádeginu. Endanleg úrslit verða þó ekki ljós fyrr en á morgun. Kjörsókn var líklega betri en í þjóðaratkvæðagreiðslunni 2014 þegar Skotar höfnuðu sjálfstæði. Fyrir þessar kosningar sýndu kannanir að Skoski þjóðarflokkurinn, SNP, gæti unnið hreinan meirihluta sæta á þinginu í Edinborg og þar með reynt að efna til nýrrar atkvæðagreiðslu um sjálfstæði, en það var ofarlega í huga kjósenda í Edinborg í morgun.
I don't like the way that Westminster can decide everything for us. So yeah, I used to feel not so strongly but now I'm very strongly in favour of independence.
Boris Johnson forsætisráðherra hefur sagt að það komi ekki til greina að Skotar fái að kjósa aftur um sjálfstæði á næstu áratugum. Mörgum Skotum hefur snúist hugur þegar kemur að sjálfstæði eftir að Bretland gekk úr Evrópusambandinu og margir á því að Skotar ættu að horfa til Norðurlanda. Aðrir segja að nú sé faraldurinn og afleiðingar hans forgangsverk og sjálfstæðið verði að bíða um sinn.
I can't imagine anybody who taking priority for a referendum at the moment. We're trying to get over this pandemic.
We'd love Scotland to go down that sort of route that Scandinavians have gone down: leaving Britain (UK) and joining the EU, we would get much more of a say as an individual country.
Staða breska íhaldsflokksins styrktist nokkuð í kosningum á Bretlandseyjum í gær. Mikil spenna er í Skotlandi en Verkamannaflokkurinn tapaði sæti sínu í Hartlepool á Norðaustur-Englandi í fyrsta sinn síðan 1974. 